13 Februarie 2020 00:00
Mnr. die President, nadat ons pensioenfonds gesteel is en militêre gesondheidsdienste verval het, het ons niks oor. Watter beloftes sal jy nou aan ons maak. Ons is oud en het ons slaap nodig. – Maretha
Cyril, jy laat die hele land in die steek. Hoewel ek nie ANC is nie, het ek meer respek gehad vir Nelson Mandela. Wil nou lyk asof jy en Jacob Zuma broers van eenderse vere is. Ek skaam my vir jou en hierdie land. – Bemoerde Brackenfeller
CR moet in die staatsrede net enkele dinge behandel: Grond, NGV en Eskom, en sy stempel afdruk, nie Cosatu s'n nie. – Deon Hoon, Bellville
Is Ramaphosa se dae as president getel siende dat van die ANC-leiers hom ignoreer? – Jvandeventer
Is dit wetlik korrek dat munisipaliteite 'n heffing vir kragbeskikbaarheid hef, maar dan is daar geen krag? Is dit nie tyd vir 'n hofsaak nie? – EdeJ
Mense is ons kosbaarste bate in SA. Nogtans bied ons vervoerstelsels net ongerief vir pendelaars. Taxigeweld en treine wat brand, is tragies. Die pendelaars verdien beter. – Eugene, Wildernes
Kan die EFF asseblief sy naam verander na die Ontwrigtingsparty? – M.J. Bekker
Joke Kopper, jy is een van min wat tevrede is met die nuwe Telkom-foon. Ek en baie ander sukkel baie. – Johny, Strand